Document ID: 32013R1253

KOMMISSIONENS FORORDNING (EU) Nr. 1253/2013
af 21. oktober 2013
om ændring af forordning (EU) nr. 1089/2010 om gennemførelse af direktiv 2007/2/EF for så vidt angår interoperabilitet for geodatasæt og -tjenester
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (1), særlig artikel 7, stk. 1, og
ud fra følgende betragtninger:
(1)
Kommissionens forordning (EU) nr. 1089/2010 af 23. november 2010 om gennemførelse af Europa-Parlamentets og Rådets direktiv 2007/2/EF for så vidt angår interoperabilitet for geodatasæt og -tjenester (2) fastsætter de tekniske ordninger for interoperabilitet for geodatasæt, som har forbindelse til geodatatemaerne i bilag I til direktiv 2007/2/EF.
(2)
For at sikre fuld interoperabilitet for geodatasæt er det hensigtsmæssigt at fastsætte de tekniske ordninger for interoperabilitet for geodatasæt, som har forbindelse til geodatatemaerne i bilag II og III til direktiv 2007/2/EF.
(3)
For at sikre, at der er en overordnet sammenhæng i de tekniske ordninger for interoperabilitet for de geodatasæt, der er omfattet af denne forordning, bør de nuværende tekniske ordninger for interoperabilitet for geodatasæt, som har forbindelse til geodatatemaerne i bilag I til direktiv 2007/2/EF, ændres.
(4)
For det første bør kravene vedrørende kodelisterne ændres, således at det bliver muligt at anvende en fleksibel tilgang til beskrivelsen af kodelisteværdier på forskellige detaljeringsniveauer og fastsætte de tekniske ordninger for fælles brug af de udvidede kodelister.
(5)
For det andet bør begrænsningen af de geografiske egenskaber til Simple Feature (simpelt element)-geoskemaet lempes, således at det også bliver muligt at stille 2.5D-data til rådighed.
(6)
For det tredje bør der indføres et yderligere metadataelement for at gøre det muligt at identificere den geografiske repræsentationstype (spatial representation type), der anvendes til et datasæt.
(7)
For det fjerde bør geodatatemaet Geografiske kvadratnetsystemer udvides til at omfatte et kvadratnet med flere cellestørrelser baseret på geografiske koordinater.
(8)
For det femte bør geodatatemaet Administrative enheder udvides for at beskrive maritime administrative enheder.
(9)
For det sjette bør visse kandidattyper ikke længere indgå i geodatatemaerne Administrative enheder og Hydrografi for at undgå overlapninger med de geografiske objekttyper, der er angivet for geodatatemaerne i bilag II og III til direktiv 2007/2/EF.
(10)
Forordning (EU) nr. 1089/2010 bør derfor ændres i overensstemmelse hermed.
(11)
Foranstaltningerne i denne forordning er i overensstemmelse med udtalelsen fra det udvalg, der er nedsat i henhold til artikel 22 i direktiv 2007/2/EF -
VEDTAGET DENNE FORORDNING:
Artikel 1
Forordning (EU) nr. 1089/2010 ændres som følger:
1)
Artikel 2 ændres således:
a)
Indledningen affattes således:
»I denne forordning finder de temaspecifikke definitioner i bilagene anvendelse, og derudover forstås ved:«
b)
nr. 4 udgår
c)
i nr. 6 erstattes »ISO 19103« med »ISO/TS 19103:2005«
d)
i nr. 9 erstattes »EN ISO 19135« med »EN ISO 19135:2007«
e)
i nr. 11 erstattes »EN ISO 19128« med »EN ISO 19128:2008«
f)
i nr. 13 erstattes »EN ISO 19115« med »EN ISO 19115:2005/AC:2008«
g)
i nr. 15 erstattes »EN ISO 19135« med »EN ISO 19135:2007«
h)
i nr. 18 erstattes »ISO 19103« med »ISO/TS 19103:2005«
i)
som nr. 21-30 tilføjes:
»21. »egenskab« (property): attribut- eller associeringsrolle
22. »foreningstype« (union type): en type bestående af ét og kun ét af flere alternativer (angivet som medlemsattributter) i overensstemmelse med ISO/TS 19103:2005
23. »associeringsklasse« (association class): en type, som definerer yderligere egenskaber på grundlag af en relation mellem to andre typer
24. »dækning« (coverage): et geografisk objekt, der returnerer værdier fra sit interval for enhver direkte position inden for sit spatiale, temporale eller spatiotemporale domæne i overensstemmelse med ISO 19123:2007
25. »domæne« (domain): et veldefineret sæt i overensstemmelse med ISO/TS 19103:2005
26. »interval« (range): et sæt objektattributværdier, der via en funktion er tilknyttet elementerne i dækningsdomænet i overensstemmelse med EN ISO 19123:2007
27. »korrigeret kvadratnet« (rectified grid): et kvadratnet, hvor der er en affin transformation mellem koordinatnet og koordinater i et koordinatreferencesystem i overensstemmelse med EN ISO 19123:2007
28. »referencekvadratnet« (referenceable grid): et kvadratnet forbundet med en transformation, der kan anvendes til at konvertere koordinatnetværdier til koordinatværdier for et eksternt koordinatreferencesystem i overensstemmelse med EN ISO 19123:2007
29. »tessellation« (tessellation): inddeling af et rum i en række delrum af samme omfang som det rum, der inddeles. En tessellation i et 2D-rum består af et sæt ikkeoverlappende polygoner, der dækker det pågældende område helt
30. »nærmere værdi« (narrower value): en værdi, som er hierarkisk forbundet til en mere overordnet grundværdi.«
2)
Artikel 4 ændres således:
a)
Stk. 1 affattes således:
»1. Til udveksling og klassificering af geografiske objekter fra datasæt, som opfylder betingelserne i artikel 4 i direktiv 2007/2/EF, skal medlemsstaterne benytte de geografiske objekttyper og associerede datatyper, domæneværdilister og kodelister, der defineres i bilag II, III og IV for de temaer, som datasættene er tilknyttet.«
b)
Alle henvisninger til »bilag II« i stk. 2 og 3 erstattes af henvisninger til »bilagene«.
c)
Stk. 3, andet punktum, affattes således: »Værdierne i domæneværdilisterne og i kodelisterne er sprogneutrale mnemotekniske koder til computere. Værdierne kan ligeledes omfatte et sprogspecifikt navn, der kan anvendes i daglig tale.«
3)
I artikel 5 udgår stk. 4.
4)
Artikel 6 affattes således:
»Artikel 6
Kodelister og domæneværdilister
1. Kodelisterne skal være af en af de nedenstående typer, som angivet i bilagene:
a)
kodelister, hvis tilladte værdier udelukkende omfatter de værdier, der er angivet i denne forordning
b)
kodelister, hvis tilladte værdier omfatter de værdier, der er angivet i denne forordning, og nærmere værdier defineret af dataudbyderne
c)
kodelister, hvis tilladte værdier omfatter de værdier, der er angivet i denne forordning, og yderligere værdier på ethvert niveau defineret af dataudbyderne
d)
kodelister, hvis tilladte værdier omfatter alle værdier defineret af dataudbyderne.
I forbindelse med litra b), c) og d) kan dataudbyderne ud over de tilladte værdier anvende de værdier, der er angivet i den relevante tekniske Inspire-vejledning (INSPIRE Technical Guidance), der findes på Det Fælles Forskningscenters Inspire-websted.
2. Kodelisterne kan være hierarkiske. Værdierne i hierarkiske kodelister kan have en mere generel grundværdi. Hvor de gyldige værdier i en hierarkisk kodeliste er angivet i en tabel i denne forordning, er grundværdierne anført i den sidste kolonne.
3. Hvis en dataudbyder, for så vidt angår en attribut med en kodelistetype i henhold til stk. 1, litra b), c) eller d), angiver en værdi, som ikke er angivet i denne forordning, anføres den pågældende værdi og definitionen heraf i et register.
4. Attributter og associeringsroller tilhørende geografiske objekttyper eller datatyper med en kodelistetype kan kun antage værdier, der er tilladte i overensstemmelse med specifikationen af kodelisten.
5. Attributter og associeringsroller tilhørende geografiske objekttyper eller datatyper med en domæneværdilistetype kan kun antage værdier fra den liste, der gælder for domæneværdilistetypen.«
5)
I artikel 8, stk. 2, og artikel 11, stk. 1, erstattes henvisningerne til »bilag II« med henvisninger til »bilagene«.
6)
Artikel 12 ændres således:
a)
Stk. 1 affattes således:
»1. Værdidomænet for de geografiske egenskaber, der defineres i denne forordning, begrænses til Simple Feature-geoskemaet, som defineret i Herring, John R. (ed.), OpenGIS® Implementation Standard for Geographic information - Simple feature access - Part 1: Common architecture, version 1.2.1, Open Geospatial Consortium, 2011, medmindre andet er fastsat for et specifikt geodatatema eller en specifik geodatatype.«
b)
Stk. 2 ændres således:
»SI-enheder« erstattes af »SI-enheder eller ikke-SI-enheder, der er godkendt til brug i forbindelse med det internationale enhedssystem«.
7)
I artikel 13 indsættes følgende stk. 6:
»6.
geografisk repræsentationstype: den metode, der anvendes til at repræsentere geografisk information geografisk.«
8)
Artikel 14 ændres således:
a)
Stk. 2, litra b), affattes således:
»b)
den/de geografiske objekttyper eller undersæt, der udgør indholdet i laget.«
b)
Følgende stk. 3 tilføjes:
»3. For geografiske objekttyper, hvis objekter kan klassificeres yderligere ved anvendelse af en attribut med en kodelisteværdi, kan der defineres flere lag. Hvert af disse lag skal omfatte de geografiske objekter, der svarer til en specifik kodelisteværdi. Ved definitionen af disse sæt lag i bilag II, III og IV skal alle nedenstående krav opfyldes:
a)
pladsholderen KodelisteVærdi skal repræsentere værdierne i den relevante kodeliste, og det første bogstav skal være med stort
b)
pladsholderen menneskeligt læsbart navn skal repræsentere det navn på kodelisteværdierne, der kan læses af mennesker
c)
den geografiske objekttype skal omfatte den relevante attribut og kodeliste i parentes
d)
der skal anføres et eksempel på et lag.«
9)
Bilag I ændres som fastlagt i bilag I til denne forordning.
10)
Bilag II ændres som fastlagt i bilag II til denne forordning.
11)
Bilag III som fastlagt i bilag III til denne forordning tilføjes.
12)
Bilag IV som fastlagt i bilag IV til denne forordning tilføjes.
Artikel 2
Denne forordning træder i kraft på [tyvendedagen] efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
Udfærdiget i Bruxelles, den 21. oktober 2013.

Labels: 7
12
16